Ek was lanklaas by `n gastehuis of hotel waar die ligging, die professionaliteit van die personeel, die dekor en afwerking en die kliniese netheid so `n indruk op my gemaak het. Villa Castollini het die "wow!' faktor Verseker my eerste keuse as ek weer vir besigheid in Knysna is.
Hierdie was een van die beste verblyfplekke wat ek in 'n baie lang tyd ervaar het. Stilte, goeie kos, veilig, skoon en netjiese bad- en slaapkamer, vriendelike personeel en die ongelooflikste uitsig. Ek sal definitief vorentoe weer van hierdie verblyf gebruik maak. Baie dankie!
Na 'n warm en vriendelike ontvangs, inspeksie van die netjiese en baie gerieflike akkommodasie en 'n lafenis in die kroeg, kon ons rustig ontspan met die seebriesie teen ons rûe en die mooiste uitsig oor Knysna en die omgewing. Die bestuur was baie behulpsamm met waar om die beste seekos te geniet die aand en waar 'n mens lekker kan inkopies doen. Na 'n heerlike ontbyt, wat vir selfs die grootste aptyt sorg, moes ons ongelukkig totsiens sê vir Villa Castollini. Ons enigste negatiewe kommentaar: ons sou graag langer in hierdia paradys wou verwyl.